El SaBaLLuT: 01/2007\nPresentacions: ORDINT o el PRINCIPAL?\nDivendres passat va ser un dia d'inauguracions. També de contraposició de models de com és possible fer cultura a Sabadell. En Sr. Montilla va dir "abans el teatre principal era de la burgesia, ara és del poble", no ser si el blog del Saballut pot suportar la transcripció d'aquestes paraules (esperem que sí, suposo que sinó tampoc passaria res), ara bé, de moment l'única cultura que es va presentar divendres passat del i per el poble és Ordinit la trama, i ens limitarem a afirmar que abans el teatre era de la burgesia, ara és de la burgesia institucional.\nBé, per anar fent boca us passem les valoracions d'una ceba que va estar a l'acte d'Ordint.\nEren vora 2/4 de 9 del vespre, la sala del pis de baix de Can Capablanca estava plena a vessar, feia goig, en R comentava la presentació del que era l’acte de benvinguda a la segona etapa d’Ordint coincidint amb els 5 anys del primer numero. Parlaren també representants de diferents col•lectius que donen suport a la revista; des del Casal, és va aprofitar per fer quatre pinzellades del nou projecte i convidar-ne els assistents, en C i el seu gest sorneguer ho va fer en nom del nucli de la CAL a la ciutat, una defensa de la universalitat de la llengua i cultura catalanes i el perill que corren de desaparèixer vora 6.000 llengües, que també cultures, durant aquest segle, amb una oratòria brillant, i felicitant la gent d’Ordint i el conjunt de moviments crítics i populars de la ciutat pel seu ferm compromís amb la llengua, tot ben lluny de l’estil D que en T i jo mateix, li varem censurar per mail. Un tal Stop de la Sèpia verda no defrauda a ningú i ens alliçona amb una sèrie de consignes revolucionàries de marcat to assembleari i militant, després va aparèixer el tema de Sabadell cruïlla de l’Associació Territoris, amb una proposta alternativa dels nous serveis Ferroviaris molt coherent i engrescadora - la idea ha d’anar a la propera reunió del Cercle EURAM del Vallès - i per acabar, va ser una mare amb el fill a coll que ens va explicar la iniciativa de la Cooperativa d’aliments i consum responsable que ja te més de 60 unitats, famílies associades. Un pica a pica va servir perquè la gent comences a entaular converses amb un to marcadament distes i un duo musical de fons que amenitzava amb música en directa la vetllada, la cultura i compromís popular havien sigut convocats ahir a la nit al Casal. Després en M ens va fer una tirada de cartes al Tarot per endevinar el futur de la nova etapa d’Ordint, mentre a fora l’E conspirant amb el pretext de fer un cigarret. Acabada la sessió de Tarot una llarga conversa que varem tenir amb en M, l’A i un servidor ens va fer aprofundir en els Mites catalans i les possibilitats que aquell format de llançar cartes del Futur en públic podia tenir. En M ens confessà que també és clown i que per això les posades en escena no li son gens hostils. Jo al meu temps, vaig rememorar el mític Bernat de Saldes en defensa de la catalanitat de la màgia i bruixeria als Països Catalans i l’Anna ho recull amb l’encant del Canigó, el Foc d’Alacant i el positivisme de les cartes de l’Osho... més endavant va aparèixer el Circ Cric, en Raluy, en Charlie Rivel i en Poltrona, tot ben amarat de catalanitat i universalitat...d’allà en va sortir unes quantes idees que poden ser interessants.... al marxar l’hi confirmo a l’E el que ell ja sabia, amb aquesta nova conspiració també pot comptar amb el meu suport, quan varem arribar a casa vaig començar el llibre del Magí Sunyer Els Mites nacionals catalans d’EUMO, que havíem comprat ahir mateix a la tarda, semblava la continuació de la conversa amb en M a raó del nostre imaginari col•lectiu i la seva potencialitat....\nLa gent és la força d’aquest País i el dia que tots en siguem plenament conscients, aquells qui volen una societat adormida i condescendent amb les seves voluntats i interessos tindran la batalla perduda. Felicitats a la gent d’Ordint i sempre endavant!\nPublicat per Saballut Duran de Ferro a dilluns, de gener 15, 2007 5 comentaris:\nEn aquest pàgina web es pot trobar l'article ampliat que publica en el seu retorn Ordint la trama. La revista torna amb més força que mai, i demostra que a Sabadell hi ha futur més enllà del dia a dia gris del malgovern.\nHo fa de dues formes, tornant com a revista, que és d'agrair i esperem que no decaigui, per cert, amb un format més amè i visual, i per altra banda, perquè presenta PROPOSTES per la ciutat des d'una visió no partidista i innovadora, i un cop més, ens ensenya que la societat civil crítica existeix.\nRealment, la proposta de Territoris és molt interessant i deixa bastant pobre l'estudi realitzat per tot un Departament com és el de Política Territorial i Obres Públiques.\nEn Saballut Duran de Ferro no entrarà en valoracions però esperem que tots els sabadellencs tinguin la possibilitat de conèixer les diferents propostes, uns ho fan des de l'administració pública, amb grans despeses, utilitzant un sala del Pere IV per informar d'allò que es vol imposar, uns altres, utilitizem els mitjans no partidistes que tenen el ressò que tenen, però que alhora tenen la llibertat que altres no tenen.\nEl mapa que podeu veure és una de les propostes que realitzen. Des d'aquí animem a tothom que es llegeixi la proposta perquè, avui a Sabadell és un dels temes cabdals, més important que fets que han provocat mobilitzacions.\nEndavant amb SABADELL CRUïLLA, el SaBaLLuT el pren com una bandera i un símbol d'esperit crític.\nPublicat per Saballut Duran de Ferro a dimecres, de gener 03, 2007 1 comentari:


TENIR O NO TENIR | Un Salt al món (tancat)\n← UN ALTRE MEME\nDIETARI 5 →\nPublicat el 14 juny 2005 per deric\nAquesta és la qüestió amb la que m’enfronto ara. Després de mesos de no tenir-ne, ara tinc la posibilitat de tenir un altre i, potser és natural, m’envaeix un mar de dubtes. I com sempre, sóc del parer de que prefereixo arrepentir-me per haver fet alguna cosa que per no haver-la fet. De totes maneres els meus dubtes venen pel fet que la decisió que prengui afecta a altres persones que, segurament, no estan d’acord amb ella.\nSé que si algú em digués “fes-ho” o “no ho facis”, potser ho tindria més fàcil, però no, i és natural que no m’ho diguin, ho entenc. Què faré? No ho sé. La raó i el cor estan totalment dividits i és difícil posar-los d’acord.\nAra estic molt bé, però també penso que aquesta és la postura còmode, que tot continui igual, però si em decideixo per no tenir, sempre hi haurà un petit forat en el meu cor, una assignatura pendent i tard o d’hora tornarà a aparèixer com, de fet, ja ha passat desprès del darrer intent que vaig viure i que va sortir malament. Són masses coses a enfrontar-me, masses pors potser una mica absurdes.\nAquesta nit, el coixí haurà d’ajudar-me a tenir o no tenir. Sé que no m’explico gaire però tampoc tinc gaires ganes de ser més explícit per segons quin sigui el resultat de la consulta amb el coixí. Més endavant ja se sabrà tot.\n11 comentaris a l'entrada: TENIR O NO TENIR\n14 juny 2005 a les 19:28\net veig una mica “hamletià”, si m’ho permets 😉\ni som dolentíssima aconsellant.\nSort, Frederic amb la teva decisió\n14 juny 2005 a les 20:16\njo, com que sóc molt obedient, em passe pel teu blog 😉 però no veig tampoc el teu mail…\nEl meu està en el meu perfil (enllaç al principi del blog) però vaja, te l’apunte ací dalt.\nRespecte la teua decisió… el cor, xiquet, sempre el cor, que per a pensar ja tindràs temps… sort!\n14 juny 2005 a les 21:49\nRes de res. Val més primer fer que no deixar-ho passar. Si primer fas, deprés sempre pots desfer. Pero si no fas, ja ho has perdut. Que el coixí et diguis que facis. Que la nit et dongui el valor. Els ànims, ja te’ls donen els del teu voltant.\n14 juny 2005 a les 22:28\nMolt em sembla, que en aquest cas la raó, no és pas el que s’hauria d’imposar. Deixa anar els sentiments, Frederic. Tot el que tu hi puguis arribar a posar, et serà retornat amb escreix.\n14 juny 2005 a les 22:56\nEspero que prenguis la decisio que prenguis, sigui la que mes correcta vegis. Ja saps, el coixi i tal i com tant dit, fes cas del cor, que a banda de bategar tambe dona altra ajuda.\n14 juny 2005 a les 23:06\nPaciència és el que comencen a haver de tenir alguns amb els teus dubtes! 😉 És broma. Decideixis el que decideixis estarà ben decidit. I, al final, tothom ho entendrà i, fins i tot, se n’alegrarà.\n14 juny 2005 a les 23:14\nSi es tracta d’un gos, digues que sí, agafa’l.\n15 juny 2005 a les 11:46\nfrederic amic meu en aquest casos mai sabem qui donarà millors resultats per a tothom si la raó o el cor. Agafes la decisió que agafes només després en sabràs els resultats i mai sabràs si hagués sigut millor prendre l’altra o no. Només et desitge que agafes la que agafes el resultat siga el millor i que et faça el més feliç possible, a tu i a qui implique. De totes maneres et deixe un beset ben dolç a la galta, sempre hi va bé en aquest casos 🙂\nEl Canari diu:\n15 juny 2005 a les 20:11\nI la meva companya per quan?????\nQuè he d’anar a avisar al Lloro perquè em facis cas????\n16 juny 2005 a les 19:43\nNo sé de quina decisió parles, però al trio jo també m’hi apunto!\n20 juny 2005 a les 10:12\nJa ho sé, arribo tard, arribo tard, arribo taaaaard!!! És que m’he fet un embolic buscant per què coi t’havia de renyaaaaar. I ara veig que no servirà de reeeeeees!!! De tota manera, ho faig: et renyo, et renyo i et renyoooooooo!!!\nA més, jo en vaig tenir un, de cócker, i són les bèsties més carinyoses i més bones minyones del móóóóóón. I és un plaer veure’ls córrer, amb les orelles al veeeeent…!!!\nAu, ja estàs renyaaaaaaat!!!


Autocars Nadal ja ha anunciat que cancel·la els seus trajectes i la resta de companyies de transport estan estudiant una mesura similar\n2 min. Andorra la Vella 19/12/2018 13:27\n651x366 Retencions d'entrada a Ponts a causa del tall del mes de març, per protestar contra la detenció de Carles Puigdemont. / L. M. Retencions d'entrada a Ponts a causa del tall del mes de març, per protestar contra la detenció de Carles Puigdemont. / L. M.\nEls actes reivindicatius pel 21D (per la celebració del consell de ministres a Barcelona) afectaran la mobilitat de les carreteres catalanes properes a Andorra, el que podria derivar en una jornada complicada per fer desplaçaments entre països, i més tenint en compte que coincideix amb l'inici de les vacances escolars i que molta gent marxa a visitar els seus familiars per Nadal. El CDR de l'Alt Urgell insta a tothom a sumar-se a la caravana convocada per l'ANC Alt Urgell a les 5 del matí des de la Seu d'Urgell en direcció a Barcelona, passant per la C-14. Fonts properes al CDR han informat a l'ARA Andorra que la voluntat és que la caravana talli la carretera un cop passi per Ponts, igual que ja van fer el 25 de març passat, llavors per protestar contra la detenció de Carles Puigdemont a Alemanya. Una acció similar va produir-se l'octubre de l'any passat.\nNo es descarten accions similars a d'altres punts propers al territori andorrà, però els CDR opten per no fer comunicacions públiques. Tampoc tenen coneixement de les protestes els Mossos d'Esquadra de Lleida, tot i que han explicant que s'estan preparant pels possibles talls i que activaran dispositius de controls a diversos punts del territori.\nEl que sí que ha confirmat el CDR Alt Urgell és la convocatòria d'una marxa de torxes a les 20.30 hores a la plaça dels Oms de la Seu d'Urgell, per les preses polítiques i exiliades.\nFem una crida a #AltUrgell a participar en les següents convocatòries:\n👉🏻 Si vols assistir a les concentracions de #BCN intenta anar-hi dijous\n👉🏻 Si vols anar divendres pots unir-te a la caravana convocada per @ANCAltUrgel\n👉🏻Si ets a #laSeu vine a la Marxa de Torxes a les 20:30 pic.twitter.com/5IyTx2xNoB\n— CDR Alt Urgell (@CDR_AltUrgell) 19 de desembre de 2018\nJa dins el territori andorrà, Autocars Nadal ha pres mesures pel 21D. Ha comunicat que, "a causa de la impossibilitat de poder assegurar l'arribada al destí" del Direct Bus (que fa la línia de l'aeroport del Prat-Barcelona-Andorra), i a causa del "conseqüent col·lapse circulatori que es produirà", s'ha pres la decisió "d'anul·lar tots els serveis".\nPel que fa a la resta de companyies de transport del país que ofereixen línies internacionals, encara no han pres cap decisió al respecte, però també estudien emprendre mesures similars a la d'Autocars Nadal, ha explicat el director de l'Estació Nacional d'Autobusos, Jaume Vidal.\n"La por als talls atura demà el transport de mercaderies", a la portada del 'Diari d'Andorra'


La Ventafocs ja no creu en prínceps blaus - Edicions96\nDescargar portada (alta calidad)jpg ~ 361.6 kB\nNunila López Salamero , Myriam Cameros Sierra , Maria Josep Escrivà Vidal\nUna versió moderna, real, i en clau d'humor, de ventafocs i prínceps que han de buscar la millor manera de ser feliços, a pesar de tot. Un conte que encanta a les noves generacions de joves i als lectors de sempre.\n08 Patracol il·lustrat\nSobre Nunila López Salamero (Autora)\nAragonesa nascuda en un polígon de la Barcelona del 66 al ple de l'èxode migratori. La seua infantesa transcorre envoltada de Vaquilles, Toretes i diversa fauna del gueto. El 1990 passa a pertànyer a la tribu guerrera de les mares soles. El 1994 té la sort de conèixer, en unes jo... Ver más sobre el autor\nSobre Myriam Cameros Sierra (Il·lustradora)\nNascuda al ple dels Sanfermines del 78, a Pamplona. Passa la seua infantesa a la Ribera profunda de Navarra entre vaquetes i vaquers. Il·lustradora, artista plàstica, grafitera... La seua obra pot veure's en murals de grans proporcions, en samarretes de diferents marques de roba,... Ver más sobre el autor\nSobre Maria Josep Escrivà Vidal (Traductora)\nMaria Josep Escrivà. El Grau de Gandia, 1968. Durant anys ha sigut responsable de la secció de Literatura del CEIC Alfons el Vell de Gandia i dirigeix la collecció de plaquetes de poesia “Razef” d’Edicions 96, on fa de correctora i editora. A la mateixa editorial, és coautora amb... Ver más sobre el autor\nLes plantes de l'avi\nBusquem la solució\nLas plantas de mi abuelo


Thriller esprimatxat i desganat del canadenc Atom Egoyan\n“Captives” del canadenc Atom Egoyan s’obra amb una panoràmica descriptiva d’un entorn colgat de neu que podria indicar un començament suggeridor i atmosfèric per contribuir a endinsar-nos en els món inquietant del thriller. L’arrencada del film extremadament fragmentada amb la presentació de diversos personatges incògnits, salts temporals en totes direccions i una aparent trama enrevessada de segrestadors pedòfils i nens desapareguts podria submergir-nos també en el terreny relliscós del misteri i l’enigma.\nTot plegat acaba conformant una rutinària cerimònia de la confusió amb tendència a l’ensopiment general enmig d’una realització plana, sense relleu. I el que és pitjor, la manca absoluta de personalitat. Fins i tot, el segrestador, personificació del mal, monstre social, que teixeix un pervers joc amb la nena segrestada com esquer per enxampar altres nens, cau sovint en el ridícul sense inspirar l’horror necessari per intimidar- nos.\nEl cineasta turc és capaç de crear moments antològics amb llargues seqüències en interiors domèstics amb un domini exhaustiu dels enquadraments així com una solvència increïble en l’escriptura dels diàlegs i un inusual magisteri per controlar les situacions. Així, trobades a la vora del foc, en escenes il·luminades per les pampallugues del crepitar de les brases, aconsegueixen una rara intensitat i una força trasbalsadora.\nRoda de premsa de Captives


Reunió ORACLE a Panamà | Equip de Desenvolupament Organitzacional - EDO\nInici » Reunió ORACLE a Panamà\nReunió ORACLE a Panamà\nMembres del projecte ORACLE es troben a Panamà per a constituir oficialment la seu.\nEls dies 11, 12 i 13 de juliol, els membres del projecte ORACLE provinents dels 20 països que formen part del projecte es troben a Panamà amb l’objectiu de constituir la seva seu a la Universidad Especializada de las Américas. A la trobada hi assistiran les persones que formen part del projecte, i també els màxims representants institucionals de les universitats participants en el projecte.\nEstà previst que durant la trobada es realitzin sessions de treball que permetin avançar en els objectius propis del projecte, on hi participaran de forma activa els representants institucionals que formen part del projecte des dels seus inicis. Al mateix temps, els dies 12 i 13 de Juliol serviran per a realitzar reunions amb els rectors i vicerectors que assistiran en representació de les institucions llatinoamericanes participants en el projecte i presentar formalment la seu de ORACLE a les instal·lacions de UDELAS. La participació dels màxims representants institucionals en aquesta trobada té un doble objectiu; d’una banda, aconseguir el seu compromís amb l’impuls de l’observatori regional, així com les unitats de qualitat de l’equitat de les seves pròpies universitats; de l’altre, la signatura d’una declaració conjunta en la que s’instin a promoure la qualitat de l’equitat en les seves institucions, així com difondre aquesta idea en el seu entorn d’influència.\nEl projecte ORACLE pretén ser un espai per a l'intercanvi d'experiències, l'elaboració d'estudis i la proposta de línies d'actuació enfocades a la millora de la inclusió i l'equitat en les institucions d'educació superior d'Amèrica Llatina. El focus d'anàlisi són els estudiants, el personal d'administració i serveis i el professorat que forma part de les institucions analitzades. En la seva fase inicial, componen l'observatori 30 institucions d'Amèrica Llatina, i participen com a associades 5 universitats europees. Aquest projecte té una durada de 36 mesos, va començar el 2016 i es desenvoluparà fins al 2019.\nPer a més informació sobre el projecte: http://observatorio-oracle.org/


SI TU VOLS, POTS!: de març 2015\nÉs l’hora de tornar a marcar el ritme en un marató, aquest cop un altre Zurich Marató Barcelona, actualmente entre el top 5 dels millors maratons Europeus, per mi tot un plaer poder ajudar en aquest esdeveniment tant a l’organització com a tots aquells corredors que volen aconseguir el seu objectiu.\nDurant la cursa ets el seu psicòleg, el seu amic, la seva ma dreta, ets amb qui confiaran tots els seus mesos d’entreno perque els portis fins a la “glòria”, aquella meta somiada tants i tants mesos i aquella foto que de ben segur guardaran i ensenyaran a familiars, amics tot explicant els passos km a km com di d’una batalla gàl.lica es tractès. Per ells, per nosaltres, per tots els corredors ho és. És una lluita constant, de cames però sobretot de cap i de cor als últims km. El famòs mur apareix quan el cap es rindeix, quan els teus pensaments son negatius, per això cal buscar objectius i pensar en positiu. Frases com si aquest ho fa jo també puc. Buscar punts de referencia i anar a aconseguir aquests micro-objectius ens ajudaran a oblidar-nos del final i treure’ns pressió.\nArribaríem el dissabte al matí la Gemma i jo a Barcelona, allí ja ens esperaba el Raul per anar a dinar, tocaria una peix a la planxa i unes patates. D’aquí ja aniríem a al Fira del corredor, una fira espectacular, on l’organització compta amb molts stands dedicats a l’esport i més concretament enfocats al running, val la pensa visitar-la. Allí recolliria dorsal “pacer” i concretaríem hora pel diumenge al matí.\nNit de sopar, tot un luxe el sopar preparat en directe pel Raul. Pasta artesana i pollastre a la planxa i yogurt de la fageda en mel del Pinell de Brai. El cos ja estaria carregat a tope per l’endemà.\nA les 5.30 em sona el depertador. Ens aixequem, esmorzem bé i a les 7:30 ja estem a la carpa dels pacers. Allí ens col.locarem les banderoles, dorsals, xarreta amb els companys, fotos, etc etc.\nFoto rigor a les 8:15 tots junts però aquest any a part ens grabaria TV3 ja que estan emitint el marató en Directe.\nSortida per grups de temps, nosaltres obrim grup de 3h15, la sortida a ritme constant, mantindrem un ritme constant tota la cursa de 4’36’’-37’’ el nostre objectiu ajudar a aquelles persones que vulguin fer aquest temps no s’hagin de preocupar del temps, que el fet d’estar nosaltres els hi tregui pressió, que s’alliberin i es dediquin ñúnica i exclusivament a correr. Aquesta será la fòrmula que els ajudarà a assolir el seu repte i disfrutar moltíssim.\nPassarem la 1a mitja marató en 1h36'55'' i la 2a mitja marató en 1h37'03", assolint l'objectiu marcat.\nUna més al sac i sobretot donar les gràcies als que em van acompanyar en tot el recorregut i animar, Gemma Garcia, Daniel Pedreño, Raul Garcia, Txell Cervelló i Guti, entre molts d'altres que em coneixine i van cridar el meu nom en algun moment durant el recorregut. Un plaer també poder compartir grup de luxe amb Robert Mayoral, Daniel Sánchez, Carlos Siscar y Antonio Romero, tots 5 vam lluitar fins al final per no fallar a ningú.\nPublicat per robert a 3/23/2015 02:53:00 p. m. Cap comentari:\nPublicat per robert a 3/23/2015 02:42:00 p. m. Cap comentari:


Workshop: Monitoring butterfly migration - Institut Botànic de Barcelona\nWorkshop: Monitoring butterfly migration\nData: diumenge 29 de maig de 2022\nHora: 15:30 hores\nLes papallones migren per tot el món i, per entendre els seus patrons migratoris i la seva localització espacial i temporal, cal combinar dades de multitud de llocs. El projecte de ciència ciutadana Butterfly Migration busca reunir observadors de tot el món per a que contribueixin amb valuoses dades que ens ajudin a estudiar aquest increïble fenomen. La participació en el projecte es fa mitjançant l’aplicació mòbil ButterflyMigration (disponible per a Android i iOs) que permet el monitoratge d’adults i juvenils seguint guies d’identificació.\nDurant el taller s’explicarà detalladament com s’utilitza l’aplicació Butterfly migration app per tal d’obtenir noves observacions per al projecte de ciència ciutadana. Els participants també podran conèixer més sobre les papallones migratòries i els protocols de monitoreig que cal seguir al camp per tal de reportar noves observacions de papallones.\nEl taller, dirigit per l’Alessandra Lombardi (encarregada de la difusió del projecte), es durà a terme en anglès i tindrà una duració 70 minuts (incloent 30min de torn de preguntes).\nPosted on 10 maig 2022 10 maig 2022 / 0\tCategories\tEsdeveniments\nPrevious Post1a Marató de primavera LIFE medCLIFFS\nNext PostInvestigadores de l’IBB descobreixen una nova espècie híbrida a Montjuïc\nDijous 30 juny, 2022 - Portes obertes: Monitorització de papallones migratòries\nDilluns 27 juny, 2022 - Xerrada: Identifiquem les plantes remeieres i les plantes verinoses


Junqueras s'ofereix a entrar al govern per blindar la consulta - 2324\nJunqueras s'ofereix a entrar al govern per blindar la consulta\nSegon dia del debat de política general al Parlament de Catalunya. Anna Poch, periodista de la secció de Política de TV3, Xavier Grasset, Tian Riba i Saül Gordillo s'han encarregat de comentar les incidències de la jornada a l'assemblea catalana. Les formacions que el desembre de l'any passat van pactar data i pregunta de la consulta han tornat a escenificar la seva unió estratègica. Tots han firmat un document davant dels mitjans de comunicació a la sala dels passos perduts del Parlament que dóna suport a la consulta del 9-N. Alhora s'explicita la pregunta per primer cop en un text al Parlament i insta el president de la Generalitat a convocar-la d'acord amb els termes acordats i amb els marges legals. Els grups signants han estat CiU, ERC, ICV-EUiA i la CUP. Demà s'hi podrien afegir algun dels diputats crítics del PSC o el ja exdiputat socialista, Joan Ignasi Elena.\nPel que fa al debat en si mateix, hi ha hagut dos actors principals, el president Mas i el líder republicà, Oriol Junqueras, que s'ha ofert a formar part del govern per blindar el procés sobiranista. Mas ha recordat que hi podria haver altres formacions disposades a crear majories parlamentàries en clara referència al PSC de l'actual primer secretari, Miquel Iceta. Per la seva part, el PPC, a través d'Alícia Sánchez-Camacho, i Ciutadans, per boca d'Albert Rivera, han estat les formacions més càustiques contra Mas.\nI, a Madrid, el titular d'Exteriors, Juan Manuel García-Margallo, ha advertit que el govern suspendria l'atonomia de Catalunya amb l'objectiu d'aturar la consulta. En termes semblants s'ha dispensat el ministre de Justícia, Alberto Ruiz-Gallardón, que no ha volgut parlar sobre la probable retirada de la reforma de la Llei de l'Avortament del PP.\nNo tenim vergonya - 05/08/2020\nCapítol 13 - Al carrer Harbour\nCapítol 3 - El final promès


Cues per votar i satisfacció entre els candidats de Sant Julià de Lòria per la feina feta - Altaveu el diari digital d'Andorra\nCues per votar i satisfacció entre els candidats de Sant Julià de Lòria per la feina feta\n15/12/2019 (12:15 CET)\nUn dels electors de Sant Julià de Lòria\nLa casa comuna de Sant Julià de Lòria ha registrat cues importants durant tot el matí d'aquest diumenge per votar en les eleccions comunals. Els tres candidats a cònsol major, Josep Majoral, Joan Travesset i Cerni Cairat ja han exercit el dret al vot acompanyats pels seus familiars en una jornada marcada pel bon temps. Tots tres han mostrat la seva satisfacció per l'alta participació i per una campanya que han qualificat de neta.\nMajoral, Travesset i Cairat diuen que han pogut fer arribar les seves propostes als electors durant els quinze dies de campanya. El candidat de Terceravia-Unió Laurediana afirma que "el nostre objectiu és guanyar per poder treballar per als ciutadans". Majoral ha volgut agrair a les altres dues candidatures, "la campanya neta que ha permès debatre diverses idees".\nTravesset, d'Units pel Canvi, per la seva part, ha recordat que "les eleccions són la festa de la demòcracia" i ha mostrat els seus desitjos que "hi hagi una gran participació". A l'hora de fer el balanç de la campanya, el candidat a cònsol major ha assegurat que "hem treballat per aquesta nova manera de fer política a Sant Julià de Lòria".\nLa participació també ha estat un dels aspectes que ha esmentat el candidat de Desperta Laurèdia, Cerni Cairat. "Esperem que hi participi molta gent perquè hi una interès de la població per fer-es escoltar". Cairat opina que han proposat un programa que "considerem guanyador per a la parròquia i a partir d'aquí és l'elector qui decideix. Per nosaltres ja és una victòria estar presents aquí i les sensacion s que tenim són bones". El candidat a cònsol major ha afegit que "hem fet una campanya propera a la gent i esperem que es tradueixi en el resultat d'aquest diumenge".\nFins a les 12 hores a Sant Julià de Lòria havien votat 1.486 persones, el 36,1% dels 4.126 electors cridats a les urnes. Aquestes dades inclouen el vot judicial. Entre els votants de primera hora hi havia l'excap de Govern, Òscar Ribas i els consellers comunals Josep Pintat i Oliver Alís.


L'elevat cabal també ha obligat a aturar obres a Andorra la Vella i a Santa Coloma\nPasseig del riu de Canillo tancat. / M. T.\nAndorra la VellaL'elevat cabal d'aigua que porta aquests dies el riu Valira a causa del desgel ha inundat el passeig del riu de Canillo, que transcorre al costat mateix del curs d'aigua. El desbordament, més menor als matins però que s'accentua cada tarda-vespre, ha obligat a tancar el camí. Segons Protecció Civil, es tracta d'un dels punts més sensibles del país per risc de desbordament i, per tant, no és inhabitual que s'inundi a la primavera, coincidint amb la fosa de neu.\nD'altra banda, la situació dels rius també ha obligat a aturar diversos trams d'obres que s'estaven duent a terme dins de les lleres. És el cas de la reparació de la llosa del riu a l'alçada del pont de París, a Andorra la Vella, i també les millores hidràuliques i dragats entre els ponts de Prat Salit i Pobladó, a Santa Coloma. Els treballs ja fa dies que estan parats i no es podran reprendre fins que es normalitzi el cabal, un fet que, a causa de l'acumulació de neu que hi ha enguany, pot allargar-se setmanes. Més avall en el curs del riu, a Sant Julià de Lòria, cal recordar que també s'han aturat els treballs per posar en marxa l'activitat de ràfting.\nDes de Protecció Civil continuen la vigilància dels rius i en alerta davant de qualsevol risc d'inundacions per si la fosa de neu augmenta el seu ritme. Tot i que de cara al cap de setmana s'esperen precipitacions, com que van acompanyades d'una baixada de temperatures que farà reaparèixer la neu a partir d'uns 1.700 metres, es preveu que això faci alentir el desgel.


Els accidents de treball es van reduir en gairebé 42.000 durant l'últim any | Consumer\nEls accidents de treball es van reduir en gairebé 42.000 durant l’últim any\nEls sinistres mortals van caure un 9,5% i els greus un 10,5%\nEn l’últim any es van registrar 42.000 accidents de treball menys a Espanya, la qual cosa representa un descens del 12%. També s’ha reduït la gravetat dels sinistres, un 9,7% en els lleus, un 10,5% en els greus i un 9,5% en els accidents mortals. La secretària d’Estat d’Ocupació, Mari Luz Rodríguez, va indicar a més que la taxa de sinistralitat laboral va baixar un 11,5%, gràcies al “treball conjunt de tots els agents implicats en aquesta labor”.\nDurant la inauguració d’una jornada tècnica sobre la prevenció de riscos laborals en les activitats de manteniment, organitzada amb motiu de la Setmana Europea de la Seguretat i la Salut en el Treball, Rodríguez va assenyalar que encara que hi hagi una menor activitat econòmica, la caiguda de la sinistralitat obeeix a altres factors, ja que els accidents es van rebaixar en més d’un 12% mentre que els treballadors ocupats amb els seus riscos professionals coberts ho van fer en un 0,6%.\nEls descensos de la taxa de sinistralitat també té el seu reflex per sectors d’activitat ja que va baixar en tots ells: en la construcció un 11,3%, en indústria gairebé un 11%, en serveis un 10,3% i en l’agricultura prop d’un 1%. Quant a les activitats de manteniment, la secretària d’Estat d’Ocupació va destacar que en 2010 va haver-hi més de 37.000 accidents de treball associats a aquest tipus de treballs, dels quals el 34% van ser causats per sobreesfuerzos físics.\nAquestes dades demostren, segons Rodríguez, “la importància de les accions específiques en matèria preventiva que proporcionin solucions concretes a tot el procés productiu, incloses aquelles que per la seva especialitat puguin externalitzar-se, com és el cas de les activitats de manteniment”.\nD’altra banda, la secretària d’Estat va repassar en la seva intervenció les actuacions desenvolupades durant l’Estratègia Espanyola de Seguretat i Salut en el Treball 2007-2012 que, igual que l’europea, es troba en la seva fase final. Així, es va referir a programes com a Prevenció10, de suport i assessorament a les petites empreses i microempreses, el Pla Prevegi o l’esforç realitzat per la formació en matèria preventiva.\ngraves-ca leves-ca riscos laborals sinistralitat sinistres


Liffey - Metrolink comença a fer amics al llarg del seu traçat\nMetrolink comença a fer amics al llarg del seu traçat\nDimecres, 02 de maig 2018 00:00\nEl camp d'esports del club Na Fianna / Foto: Liffey\nFa unes setmanes la National Transport Authority (NTA) va presentar el projecte del Metrolink, una línia de metro de 26 quilòmetres que a partir del 2027 hauria d'unir Swords (nord de Dublin) amb Sandyford (Dublin 18), satisfent una demanda històrica d'enllaçar l'aeroport amb el centre amb un mètode de transport ràpid. Així doncs, gairebé tothom va mostrar la seva satisfacció, tot i que plana el dubte sobre si acabarà essent una realitat i és que el seu predecessor, anomenat Metro North, no va passar de la fase de disseny i va ser guardat al fons d'un calaix arran de la crisi.\nDe tota manera, la casa del Metrolink és com la casa del pobre i l'alegria no dura gaire. En aquest sentit, alguns dels afectats potencials pels treballs de construcció ja han començat a mostrar el seu malestar i entre ells destaca el club d'esports gaèlics Na Fianna, tota una institució esportiva de la banda nord de la capital, amb uns 3.000 socis i amb camp de joc situat a Glasnevin (Dublin 9). Segons els primers detalls del projecte, s'aprofitaria la grandària d'aquest camp per a convertir-lo en punt d'atac amb una tuneladora.\nEl problema és que, evidentment, ser un punt d'atac faria que el club no pogués disposar del seu camp durant tot el temps de construcció, estimat en uns sis anys, i això ha encès l'entitat, fins al punt que tant el Taoiseach Leo Varadkar com Paschal Donohoe, ministre d'Economia i diputat del districte electoral on hi ha el camp, s'hagin involucrat de ple en l'assumpte. Varadkar, durant una intervenció al Dáil, ha afirmat que comparteix la preocupació de Donohoe i del club i ha demanat a l'NTA i a Transport Infrastructure Ireland (TII), l'agència pública que gestiona la construcció del projecte, que cerquin alternatives.\nPer la seva banda, Michael Nolan, director general de TII, ha informat que les parts interessades tenen fins al dia 11 de maig per a presentar propostes i suggeriments, un procés de consulta pública que, segons Nolan, hauria de ser una oportunitat per a millorar el projecte i evitar que tingui un impacte negatiu, però alhora preservar-ne els beneficis pels quals serà construït.\nMetrolink comença a fer les paus amb tothom\nMetroLink continua fent amics, ara pel flanc sud\nTesco lluita contra la competència fent servir el metro\nMetro North podria arribar dos anys abans del previst\nAltres notícies d'aquesta secció: « Els joves fumadors passen del 41% al 13% en 20 anys Dura batalla pel control de tretze noves escoles »


La Guàrdia Civil drena el pou que amagava el cadàver de Wafaa per a trobar noves evidències - À Punt\nLa Guàrdia Civil drena el pou que amagava el cadàver de Wafaa per a trobar noves evidències\nBusquen restes humanes i peces de roba per a tancar la reconstrucció del crim i apuntalar l'acusació contra el detingut, David Soler\nUns envelats de la Guàrdia Civil oculten els treballs dels agents al pou on estava el cadàver de Wafaa / À Punt NTC\n23 de juny 2021 - 07:00\nLa Guàrdia Civil fa noves actuacions a la finca de Carcaixent on divendres passat van localitzar el cos sense vida de Wafaa Sabbah. Agents de les unitats de muntanya han drenat el pou on hi havia el cadàver de la jove a fi de facilitar l'actuació del grup d'activitats subaquàtiques per a localitzar més restes de la víctima i alguna de les peces de roba que li faltaven; evidències que apuntalen la investigació sobre el detingut, David Soler, i que ajuden a reconstruir què va passar el 17 de novembre de 2019, l'última data en què es té constància que la xica, de 19 anys, continuara amb vida.\nEls agents han marxat de la finca amb bosses amb els materials que han recuperat del fons del pou, després d'un matí de treballs.\nL'autòpsia apunta a una mort violenta per estrangulament i la possibilitat que fora violada. Si es confirma l'agressió sexual, la família de la xica, a través del seu advocat, buscarà una petició de pena de presó permanent revisable quan arribe el juí contra Soler. Car recordar que el detingut no ha confessat ser el responsable de l'homicidi i només ha indicat la ubicació del cos.\nAgents de la Guàrdia Civil inspeccions la finca familiar de David Soler, el detingut pel presumpte assassinat de Wafaa Sabbah / À Punt NTC\nLa Guàrdia Civil també vol aclarir si, com apunta l'autòpsia, el detingut va disparar la jove amb una escopeta de perdigons per a intimidar-la i evitar que fugira, ja que la víctima tenia ferides d'aquests projectils.\nDavid Soler, que té antecedents per maltractaments, ja va protagonitzar un incident amb una arma similar durant un episodi d'assetjament i amenaces a una exnóvia. La Guàrdia Civil també l'investiga en relació a la mort d'Isabel Elena, una dona embarassada de sis mesos a Xàtiva el passat 11 de juny.\nEl presumpte homicida va ingressar a la presó dissabte passat després de confessar davant els investigadors on es trobaven les restes mortals de Wafaa Sabbah després d'un any i mig en parador desconegut.


Restaurant el Parc - Festes Catalunya\nAv. de la Generalitat, 72, 43500 Tortosa, Tarragona\nEn un entorn privilegiat, al bell mig del Parc Teodor González de Tortosa, i envoltat de natura, es troba el Restaurant el Parc. Un restaurant on el seu màxim objectiu és ensenyar-vos el saber fer de la nova cuina d’avantguarda. Gràcies al seu equip de professionals al darrera que vetllaran per satisfer els paladars més exigents!\nDisposen de productes de proximitat i de km0, oferint així una cuina vegetariana, d’autor i amb possibilitat de degustar un dels millors sushis de Tortosa! A més, ofereixen diferents menús en funció dels teus gustos, necessitats i estacionalitat de l’any: Menú diari, menú infantil, menú degusta terres de l’Ebre, X Jornades de la Carxofa i la Galera, menú per a comunions i celebracions… Tot i això, no pots marxar sense tastar els seus exquisits arrossos o musclos típics del Delta.\nI per acabar d’arrodonir una vetllada memorable, acompanya els teus plats amb un dels seus vins del Celler del Parc. De ben segur que voldràs repetir!\nTambé tenen servei de menjar per emportar, podeu encarregar qualsevol plat que us ho prepararan mitjançant la seva web. I si t’apropes pel restaurant, podràs gaudir i comprar productes autòctons, típics del Delta, a la seva botiga física.


Accés – ESCAC – El cine no se estudia, se aprende\nSi l’aspirant ha cursat estudis a l’estranger, es pot consultar la informació per accedir als graus a: Admissió amb estudis estrangers de la UB\nRequisits específics d’accés al Grau Oficial en Cinematografia de l’ESCAC:\nA banda de cumplir amb els requisits d’accés a un ensenyament de Grau universitari de la UB abans citats, l’aspirant al Grau en Cinematografia de l’ESCAC haurà de superar amb un APTE la Prova d’Aptitud Personal (PAP) específica d’ESCAC.\nProcediment – Curs 2022-2023\nPresentació de candidatura a la Prova d’Aptitud Personal Específica (PAP) d’ESCAC.\nApte: la nota de tall serà la que marcarà finalment si pots entrar o no al Grau.\nNo apte: podràs presentar-te únicament una segona vegada en la convocatòria extraordinària de juny.\nPreinscripció Universitrària a través de l’Oficina d’Accés Universitari de la Generalitat del 7 al 13 de juny de 2022. Pots trobar tota la informació sobre el procés de preinscripció universitària al Canal Universitats.\nInscripció i pagament de la PAP a través del web de l‘Oficina d’Accés Universitari, quan facis la preinscripció al Grau en Cinematografia d’ESCAC-UB del 7 al 13 de juny de 2022. Sense aquest pagament, no podrem tenir en compte la teva candidatura.\nAssignació de places en funció de la nota de tall en una data encara per determinar. Si has obtingut plaça t’enviarem un correu electrònic amb tota la informació necessària per a formalitzar la matrícula que haurà de realitzar-se, en línia, en una data encara per determinar.\nProva d’Aptitud Personal (PAP) – Curs 2022-2023\nLa convocatòria ordinària del curs 2022-2023 serà el 18 de juny de 2022. Hi haurà una convocatòria preliminar el 23 d’abril de 2022.\nEn cas de voler optar a beca, el candidat haurà de presentar-se a la convocatòria del 23 d’abril de 2022 i marcar la casella conforme sol·licita beca.\nConvocatòria preliminar: Les indicacions per a la Prova Audiovisual (tema, durada i forma) es publicaran en aquesta mateixa pàgina a les 10 del matí del dissabte 23 d’abril de 2022. No cal registrar-se prèviament, el candidat únicament haurà d’omplir el següent formulari un màxim de 48 hores després, amb els links a carpetes digitals (tipus Dropbox, Google Drive, OneDrive) on el candidat penjarà el portfoli i la prova audiovisual. Aquests links han d’estar desbloquejats i lliures de permisos.\nConvocatòria ordinària: Les indicacions per a la Prova Audiovisual (tema, durada i forma) es publicaran en aquesta mateixa pàgina a les 10 del matí del dissabte 18 de juny de 2022. No cal registrar-se prèviament, el candidat únicament haurà d’omplir el següent formulari un màxim de 24 hores després, amb els links a carpetes digitals (tipus Dropbox, Google Drive, OneDrive) on el candidat penjarà el portfoli i la prova audiovisual. Aquests links han d’estar desbloquejats i lliures de permisos.\nEls candidats seran citats a una entrevista personal amb un tribunal independent. El dia i l’hora de l’entrevista seran assignats i enviats al correu electrònic del candidat. No es permetran canvis als dies i hores assignats a les entrevistes. En cas d’impossibilitat total de portar a terme l’entrevista de forma presencial, s’oferirà la possibilitat de realitzar l’entrevista a distància mitjançant sistemes electrònics (Skype, facetime, etc).\nEs tracta de l’ocasió que tenen els candidats per presentar-se personalment, mostrar la seva actitud i parlar dels seus objectius. El tribunal podrà fer preguntes sobre el Portfoli presentat, la prova audiovisual o sobre qualsevol altra consideració relacionada amb el perfil del candidat que no hagi quedat clara.\nLes entrevistes de la convocatòria ordinària es realitzaran els dies 21 i 22 de juny de 2022.\nAbans del període de preinscripció universitària.\nLa inscripció i el pagament de la PAP els hauràs de fer del 7 al 13 de juny a través del web de l’Oficina d’Accés Universitari.\nSo: Un document de com a màxim tres minuts de durada, en format d’obra sonora i/o musical. (so, música, diàleg…)\nProjectes: Un màxim de cinc projectes, desenvolupats obligatòriament en quatre fases: recerca, desenvolupament, execució i presentació del resultat. Aquí s’ha de veure el procediment; les teves idees, el que investigues, què decideixes desenvolupar, com les executes i el resultat final. Tot i que es valorarà què s’ha fet en cada una de les fases, els projectes presentats poden estar més o menys desenvolupats; és a dir, que no és necessari que totes les fases s’hagin completat.\nExtres: Execucions de qualsevol àmbit que mostrin interessos o habilitats especials de l’alumne, estiguin o no vinculades a un projecte. Màxim de quatre elements.\nTots els continguts del Portfoli han d’haver estat creats pel propi alumne.\nEs poden incloure documents tant de caire creatiu com científic, tècnic, social, humanístic, etc., i en qualsevol format (vídeo, fotografia, pintura, disseny, dibuix, text, composició musical…).\nEl Porfoli ha d’entregar-se en en format digital, juntament amb la prova audiovisual mitjançant aquest formulari online. El link ha d’estar desbloquejat i lliure de permisos.\nPonderació assignatures 2º batxillerat – 2020\nÚltimes notes de tall del Grau en Cinematografia\nCurs 2021-2022: 9,442


El consell d'administració de l'Empresa Municipal de Mitjans de Comunicació cessa el gerent\nHa començat fa 1 hora i 24 minuts.\ninici / notícies / El consell d'administració de l'Empresa Municipal de Mitjans de Comunicació cessa el gerent\nPublicat dimecres 14 de Agost de 2019 23:02\nEl nou consell d'administració de l'Empresa Municipal de Mitjans de Comunicació de Tarragona (EMMCT) ha decidit cessar el gerent, Josep Maria Bonet, que ocupava el càrrec des de 2007. L’empresa pública iniciarà ara un procés de contractació transparent per escollir un nou director-gerent.\n“Volem iniciar una nova etapa. L’objectiu és implantar un nou model estratègic on els eixos principals siguin la millora de la qualitat dels serveis públics, la\ntransparència i un ús més racional i rigorós de la despesa. En un comunicat, s'assegura que la gestió efectuada a l’entitat difereix del nou model a implantar i, per tant, considerem necessari un canvi de rumb a l’empresa de mitjans”, explica la presidenta de l’EMMCT, Paula Varas.\nDimecres (18h): Entrevista telemàtica amb l'alcalde de Tarragona, Pau Ricomà\nLa URV cedeix un espai de l'Escola Tècnica Superior d’Arquitectura a l'Ajuntament per redactar el projecte de Banc de la Ciència i el Coneixement\nL'alcalde Ricomà insta al TSJC a que retiri l'ordre que obliga els Mossos a vigilar els jutjats permanentment


A principis d’aquest mes d’agost la Generalitat va aprovar finalment un decret sobre el turisme en què ha estat treballant durant els últims cinc anys, termini que posa de manifest la multiplicitat de sensibilitats i d’interessos que envolten aquesta activitat econòmica.\nLa norma posa ordre a les normes parcials que s’havien anat aprovant i introdueix una certa simplificació en els processos exigits per operar en el sector. La novetat més interessant és que regula per primera vegada la cessió d’habitacions per part del propietari d’un habitatge, una modalitat que ha estat donant lloc a abusos que es traduïen en molèsties per als veïns i en la distorsió de l’oferta d’habitatges en règim de lloguer, sobretot a la ciutat de Barcelona. El reglament estableix que els ajuntament podran regular i controlar aquestes cessions, la qual cosa ha de permetre posar-hi ordre. Pel que fa a l’impost sobre les estades turístiques –la popularment denominada taxa turística– el reglament no introdueix novetats, i recorda que el seu import s’ha de destinar fonamentalment a la promoció d’un “turisme sostenible”.\nEn definitiva, el nou reglament es refereix al turisme com si res d’anormal no li estigués passant, o com si la present crisi fos passatgera i calgués regular un sector que tornarà a la normalitat a partir de la temporada vinent. Això no és en absolut censurable, perquè l’ordre que estableix la normativa era necessari i segurament ho seguirà sent un cop la crisi sanitària escampi.\nAra bé, la crisi sanitària ha posat de manifest que el turisme, a casa nostra, requereix una intervenció més enèrgica que el seu ordenament.\nPerquè la crisi que està vivint el sector és fenomenal. Encara no disposem de xifres estadístiques sobre l’entrada de turistes estrangers durant els mesos de juliol i agost, i hem de recordar que el desconfinament es va accelerar els últims dies del mes de juny amb l’objectiu de facilitar l’entrada de turistes estrangers a partir del dia 1 de juliol. No obstant això, és indubtable que, quan es publiquin, reflectiran caigudes gravíssimes en la mesura que els rebrots s’han anat succeint i en la mesura que les autoritats dels principals països emissors han desaconsellat –de paraula i de facto– als seus ciutadans desplaçar-se a Espanya.\nUna part significativa de la recaptació de l’impost turístic ha de destinar-se a la reducció de l’oferta amb menys valor afegit\nVaig ser dels que vaig considerar que en aquell moment el més urgent era salvar el que es pogués de la temporada, i per tant m’estaré de criticar les mesures que es van prendre a finals de juny, encara que ara és fàcil concloure que hauria estat més encertat fer un desconfinament amb menys presses, perquè del que es tractava era de salvar la temporada i l’únic que s’ha aconseguit ha estat generar més confusió i reforçar la imatge d’Espanya com a destí turístic poc segur sanitàriament. Una imatge que s’havia creat quan les TV de tota Europa repetien els vídeos de sanitaris espanyols –sobretot madrilenys– improvisant proteccions personals a partir de bosses d’escombraries.\nAra que està clar que la temporada s’ha perdut com a mínim fins a la primavera vinent, comença a ser hora de reflexionar sobre el nostre model turístic.\nHem de partir d’una constatació: en general i en totes les seves modalitats (sol i platja, creuers, convencions, urbà, etc.), el nostre turisme es caracteritzava per tenir dos atributs, era assequible i massificat. Ara caldrà afegir-ne un tercer, la fragilitat sanitària, conseqüència immediata de la massificació. Els models turístics menys massificats són menys sensibles a les pandèmies, i la prova és que el turisme d’interior està vivint una temporada excepcionalment positiva.\nNo sabem si les conseqüències del covid-19 s’allargaran en el temps o si l’any vinent el sector es recuperarà, però el que sí que sabem ara és que el nostre turisme és enormement sensible a les crisis sanitàries, i, per altra banda, sabem també que tard o d’hora una altra pandèmia ens visitarà, entre altres coses perquè ja se’ns havia dit abans del covid-19. Pel que em diu un il·lustre epidemiòleg, només els ratpenats allotgen centenars de coronavirus candidats a saltar als humans.\nLa pregunta que ens hem de formular no és, doncs, quan tornaran els turistes estrangers a les nostre platges i a inundar els carrers de Barcelona, sinó si ens podem permetre dependre d’un turisme tan sensible a les pandèmies.\nCrec que la resposta és negativa, i això significa que una part significativa de la recaptació de l’impost turístic no ha de destinar-se a l’atracció de més i més turistes, sinó a la reducció de l’oferta amb menys valor afegit, o sigui la que paga pitjors salaris i menys impostos. A partir d’ara, “turisme sostenible” ha de voler dir menys i millor turisme.


Confirmen un creixement "significatiu" de l'epidèmia a Catalunya per les dades de Barcelona\nActualitzada 22/06/2021 a les 13:14\nEl BIOCOMSC ha confirmat un creixement "significatiu" de l'epidèmia a Catalunya. Aquest ha estat de prop d'un 10% setmanal i la tendència és a pujar "cada cop més ràpid". El grup de la UPC pronostica que la setmana passada acabarà amb més de 3.500 casos, per sobre de la setmana anterior i a l'espera de rebre dades. A més, ha indicat que els tests d'antígens ràpids apunten a creixement similars, amb una Rt entorn de l'1,1. Afegeix que la data d'aquest dimarts de TAR apunta a una "acceleració forta de creixement", tot i que reconeix que una dada no és suficient per marcar tendència. La pujada de casos es deu "quasi exclusivament" a la situació de Barcelona ciutat, tot i que pot arrossegar a la metropolitana sud, i entre grups no immunitzats.\nEn aquest sentit, el grup apunta que s'ha de comprovar també en quina mesura la pujada de casos entre població no immunitzada afecta a la població que es troba parcialment o totalment immunitzada i el seu efecte als hospitals. A la capital catalana les persones a les UCI estan estancades.\nEl BIOCOMSC ha insistit que les persones que acaben ingressades a les UCI per covid tenen majoritàriament entre 40 i 70 anys i ha recordat que aquestes no es troben completament immunitzades, tot i que sí parcialment. Ha indicat que, de moment, no es detecten pujades de casos entre els trams de població vacunada, sinó que es centra en la que no ha rebut encara la vacuna. Així, la incidència és molt baixa en majors de 70 anys, que estan completament immunitzats, i està estabilitzada per sota de la mitjana entre els de 50 a 70 anys.\nPer això, el BIOCOMSC ha fet una crida a que la població que no està del tot immunitzada eviti els entorns de risc, els interiors sense mascareta o amb molta gent o exteriors sense distància ni mascareta. El grup recorda que s'ha d'interactuar en grups petits, exteriors, amb mascareta i distància fins a estar immunitzats.


El deute públic de la zona euro supera per primera vegada el 100% del PIB\nMalgrat haver-lo reduït, Espanya va registrar el quart dèficit més gran de les economies de l'euro, amb un 8,2% del PIB\nOlaf Scholz (ministre d’Hisenda d’Alemanya), Christine Lagarde (presidenta del Banc Central Europeu), Nadia Calviño (vicepresidenta i ministra d’Afers Econòmics i Transformació Digital d’Espanya), Paschal Donohoe (ministre d’Hisenda i Irlanda) i Paolo Gentiloni (comissari d’Economia europeu). CONSELL EUROPEU\nBrussel·lesQuan va esclatar la pandèmia i els confinaments van aturar en sec les economies de la majoria de països, la Comissió Europea no va dubtar a suspendre per via d'emergència les normes de dèficit i deute i donar barra lliure als governs de la Unió Europea perquè gastessin el que calgués per donar suport a empreses i ciutadania. Les conseqüències per a les arques públiques eren previsibles, per als més ortodoxos fins i tot temudes, i aquest dijous l'agència europea d'estadística, l'Eurostat, les ha confirmades després que el deute públic dels governs de la zona euro hagi superat per primera vegada la barrera simbòlica del 100% del producte interior brut (PIB). El primer trimestre del 2021, el conjunt de les economies que fan servir l'euro van registrar un deute públic equivalent al 100,5% del seu pes, 11,43 bilions d'euros en xifres absolutes.\nEl 2020 la ràtio de deute s'havia situat al 97,8% del PIB de la zona euro, així que ha continuat augmentant perquè en la majoria de països es mantenen mesures com programes de recapitalització d'empreses, finançament d'ERTOs o altres tipus d'ajudes directes malgrat que en molts casos ja s'estigui avançant cap al desconfinament i la reactivació econòmica. Tant la Comissió Europea com els ministres de Finances de la UE mantenen que és molt important no retirar els estímuls abans d'hora per apuntalar correctament la recuperació i, de fet, el debat sobre si la suspensió de les normes de dèficit i deute (Pacte d'Estabilitat) s'ha d'aprofitar per reformar-les de dalt a baix és més viu que mai. Amb la majoria d'economies europees per sobre de les normes fixades des de l'anterior crisi, són molts països i fins i tot la mateixa Comissió Europea els que admeten que cal repensar-les i adaptar-les a la nova realitat.\nDeute públic de la zona euro el primer trimestre del 2021 ARA\nSegons l'Eurostat, a tota la Unió Europea el deute públic va ser del 92,9% del PIB, un augment destacable si es compara amb el 79,2 % del mateix trimestre de l'any anterior. Cal recordar que el Pacte d'Estabilitat fixa un límit de deute públic del 60% del PIB, una xifra que Espanya encara era lluny d'assolir ja abans de la pandèmia. Per això s'explica que també sigui un dels estats amb un nivell més elevat de passiu públic ara. Si es compara amb el primer trimestre del 2020, Espanya va registrar el tercer increment de deute públic més gran (26 punts percentuals), només per darrere de Grècia (28,6 punts) i Xipre (29,5 punts).\nAixí, els nivells més elevats de deute dels governs els té Grècia (209,3% del PIB), seguida d'Itàlia (160%), Portugal (137,2%), Xipre (125,7%) i Espanya, amb un 125,2%. Tot i això, en el cas del dèficit públic les xifres van millorar a Europa el primer trimestre de l'any. Les economies de la zona euro van registrar un dèficit del 7,4% del PIB, ja lluny del rècord del 12,3% de l'abril i el juny de l'any passat. I també Espanya va aconseguir rebaixar-lo fins al 8,2% del PIB enfront de l'11,9% dels últims tres mesos del 2020, i molt per sota del màxim del 19,6% del segon trimestre de l'any passat. Tot i això, va ser el quart país de les economies de l'euro amb un dèficit més gran.\nEspanya preveu reduir el dèficit públic fins al 5% el 2022 i el deute fins al 115,1% del PIB també l'any que ve, unes projeccions alineades amb les de la Comissió Europea. L'executiu comunitari, tradicionalment advers a aquestes xifres tan elevades, ja va receptar a l'Estat prudència fiscal en la sortida de la crisi per intentar anar encarrilant el dèficit i el deute a partir de l'any vinent, quan preveu que les economies recuperin els nivells precrisi. Tot i això, l'impacte de la variant delta plana sobre Europa, la temporada d'estiu i també l'entrada de l'hivern, i introdueix incertesa a l'optimisme de les projeccions econòmiques.\nl'impacte de la pandèmia Economia coronavirus deute eurozona Dèficit


29 Ene Centres Oberts de Vilanova i la Geltrú. treballem les emocions\nPosted at 06:15h in Actua, centres oberts, cooperativa, economia solidària\tby\tmarcos 0 Comments\nDurant aquestes setmanes, al grup de Mitjans del Centre Obert del Tacó, hem estat treballant les emocions.\nCentres Oberts de Vilanova i la Geltrú. treballem les emocions. Per això, després de parlar sobre com les identifiquem i sobre quines situacions ens les provoquen, en vam escollir quatre i les vam dibuixar.\nLa idea era fer un mural on puguem dir com ens sentim al arribar. Però no només això, si ens passa res al llarg de la tarda podem canviar-nos de lloc, ja que les emocions canvien segons el que ens passa. Aquí podeu veure com ens ha quedat. Tenim quatre emocions: content, enfadat, trist i nerviós.\nUn altre dia també vam jugar al ordinador. Vam fer equips i vam triar els noms. És un joc de l’Associació Espanyola Contra el Càncer i es diu El Bosque Encantado. Serveix per a treballar les emocions mentre ens divertim i hi volem tornar a jugar!\nAquí us deixem l’enllaç per si hi voleu jugar: El Bosque Encantado\nmés informació sobre l’actualitat dels Centres Oberts de Vilanova i la Geltrú, al seu BLOG


Caravan Parking Ter. Parking familiar a l'Estartit - Torroella de Montgri Caravan Parking Ter. Parking familiar a l'Estartit - Torroella de Montgri\nCaravan Parking Ter\nPreus anuals 2019 per exterior\n< 6 m > 6 m\nPreus orientatius, recomanem sempre revisar els preus a les oficines de Caravan Parking Ter o a través de la seva pàgina web. El càmping Empordà no es fa responsable dels serveis oferts per aquesta empresa.\nWeb: Caravan Parking Ter\nCaravan Parking Ter és una empresa que va obrir les portes als seus clients l’any 2011. És un pàrquing de caravanes petit, de gestió familiar situat escassament a 3 km del càmping Empordà, a la zona agrícola de l’Estartit. És un pàrquing que únicament ofereix la possibilitat de guardar les caravanes a l’exterior. El preu inclou el transport de la caravana fins al càmping i la neteja exterior de la caravana. Caravan Parking Ter està obert durant tot l’any oferint contractes anuals o únicament per alguns mesos. L’empresa també ofereix el servei de reparacions per a les caravanes dels seus clients.\nTelèfon de contacte de Caravan Parking Ter:\n620 874 887 ( Denise )\nCamí dels Coixins, s/n\n17257 Torroella de Montgrí – L’Estartit\nCamping familiar amb zona esportiva, parcs infantils, wifi, animació... vingui a visitar-nos!\nLa possibilitat de deixar la seva caravana al seu lloc de vacances és una opció […]\nPre-temporada a la Costa Brava\nBenvolguda Família El Càmping Empordà és un dels que fan pre-temporada a la Costa-Brava i per 2020 […]\nTambé ens pots trovar:\nCamping Girona Estartit\nBungalows a l’Estartit


Divendres, 07 Octubre 2016 12:24\nCECOT, economia, empresa, Rubi,\nEl Fòrum empresarial ha celebrat aquesta setmana els seus 10 anys a la ciutat. CECOT Rubí ha organitzat un acte al Castell on els representants de l’empresa rubinenca s’han trobat de forma informal, s’ha reconegut la tasca d’alguns d’ells i s’ha mostrar la bona sintonia entre el sector i les institucions. A l’acte va assistir l’alcaldessa Ana Maria Martínez i la directora general de Comerç de la Generalitat Muntsa Vilalta.\nCECOT Rubí va néixer al 2006 amb la intenció de treballar pels interessos dels empresaris de la ciutat des de la proximitat. Fins aleshores els empresaris rubinencs podien associar-se a la patronal vallesana que té delegació a Terrassa. En 10 anys el nombre de socis ha anat augmentant i actualment són prop de 600.\nA l’acte commemoratiu es va reconèixer la tasca d’alguns empresaris rubinencs. A títol pòstum es va recordar la figura de l’anterior president de CECOT Rubí Joan Arch. També van rebre la distinció per la seva carrera Pere Vallhonrat, Josep Viladiu i Bruno Ferrari.\nL’alcaldessa, Ana María Martínez; el president de CECOT Rubí, Manuel Jiménez i la directora de Comerç de la Generalitat de Catalunya, Muntsa Vilalta, han coincidit a destacar la situació estratègica de Rubí i han recalcat la necessitat de treballar sinèrgicament institucions i empresaris.\nL’alcaldessa Ana Maria Martínez ha posat èmfasi en l’eficàcia del treball en equip, entre empreses i administració, per generar ocupació a la ciutat. Martínez va aprofitar la trobada per explicar algunes accions que s’estan duent a terme en matèria de promoció econòmica així com la millora dels polígons.\nL’actual president de CECOT Rubí, Manuel Jiménez, va valorar els darrers deu anys de presencia a la ciutat i la coincidència amb la crisi econòmica. Per Jiménez les claus per fer perdurar la indústria són: tenir bon producte i bon servei, aplicar els darrers avenços i dedicar esforç a la recerca i implementar una formació professional de qualitat.\nL’acte va acabar amb un sopar relacional a l’exterior del Castell en el que més d’un centenar d’empresaris de la ciutat van poder compartir conversa i experiències.\nManel Jiménez, president CECOT Rubí


La nostra web, igual que la majoria de sites a Internet, utilitzen cookies pròpies i de tercers per millorar la teva experiència d'usuari. A continuació t'expliquem què són les cookies, quin tipus de cookies utilitzem, i com pots desactivar les cookies al teu navegador.\nQuè són les cookies? ¿Per què serveixen? Per què són importants?\nUna cookies és un petit arxiu de text que es descarrega en el navegador del teu ordinador, telèfon mòbil, tablet o qualsevol altre dispositiu d'accés a internet quan visites un web.\nLes cookies serveixen per reconèixer el dispositiu quan tornes a visitar el site, facilitant el seu ús al recordar les teves preferències i configuració de navegació (p.ex. la llengua, país, moneda, dades d'accés, etc.). També faciliten certes funcionalitats (p.ex .: mostrar anuncis relacionats amb el contingut de les pàgines que visites, evitar mostrar contínuament anuncis que ja hagis vist, etc.), i ens permeten recopilar informació estadística anònima sobre la navegació dels usuaris pel site. Les cookies de publicitat permeten la gestió dels espais publicitaris i les cookies de publicitat comportamental emmagatzemen informació del comportament dels usuaris obtinguda a través de l'observació continuada dels seus hàbits de navegació, el que permet desenvolupar un perfil específic per mostrar publicitat en funció del mateix.\nExisteixen altres tecnologies com ara les etiquetes de píxels ("píxel tags"), insectes de web ("web bugs"), emmagatzematge web i altres fitxers i tecnologies similars que també poden realitzar la mateixa funció que les cookies. Utilitzem el terme "cookies" per referir-nos a totes les tecnologies similars que recullen informació en aquest sentit.\nSi es desactiven aquestes cookies, no es podran rebre correctament alguns continguts i serveis. També utilitzem cookies de mesurament analítica, per a l'anàlisi estadístic del tràfic del site, seguiment anònim del comportament de navegació del conjunt dels usuaris, audiència en determinades zones o davant d'una determinada campanya, etc., i cookies de personalització de la navegació de l'usuari (l'idioma, el tipus de navegador mitjançant el qual accedeix al servei, la configuració regional des d'on accedeix al servei, etc.).\nSi es desactiven aquestes cookies la web podrà seguir funcionant, si bé aconsellem i agraïm que es mantinguin, ja que la informació captada per aquest tipus de cookies sobre l'ús del nostre web i sobre l'èxit dels anuncis mostrats en ella, és important per a poder millorar els continguts i serveis que t'oferim (no ens responsabilitzem de que la desactivació d'aquestes cookies pugui impedir el bon funcionament de les pàgines).\n• Cookies tècniques de continguts socials per al seguiment (plug-in de xarxes socials)\n• Cookies de publicitat comportamental.\n• A la part superior de la finestra d'Internet Explorer fer clic al menú Eines. .


País Valencià :: 10 d'agost #ParaulaValenciana\nPortada d'Inici Editorial 10 d'agost #ParaulaValenciana\nUna jornada per a la cultura valenciana\n10 d'agost #ParaulaValenciana\nNaix el dia de la Paraula Valenciana. Un joc cultural on tothom està convidat a participar. Allunyat de pares i mares ideològics, de partits polítics, de signes, banderes, o intencions. La cultura, al natural, expressada a Internet.Robert Barber, 07 agost 2012 El objectiu és simple, i es parlar sobre la nostra cultura, compartir tot el possible i fer que els 10 d’agost tingam la nostra pròpia fira cultural a Internet.\nAlguns voluntaris ja s’han compromès a compartir amb tots vosaltres les seues fotos, els vídeos, receptes de cuina valenciana, tuits culturals, articles sobre artistes valencians, i un llarg etcètera.\nÉs una festa cultural digital hi han moltes possibilitats de fer-la ben gran i ben bonica. Col·laboreu?\nLa iniciativa que vos proposem és molt fàcil, i es basa a les xarxes socials: difondrem trets sobre la nostra llengua de les maneres més lliures possibles. Si voleu podeu organitzar-se per grups d’amics, associacions, grups de música en valencià, etc.\nQuan més originals sigau, més s’interessarà la gent!\nUna etiqueta per unir-ho tot\nPer a que tothom podem identificar que es tracta d’una aportació a la jornada cultural, es prega que utilitzeu el hashtag #ParaulaValenciana per tal de identificar-ho.\nNo es podrà controlar el mal ús que es puga fer d’aquesta etiqueta, però s’agrairía que tot siguerem responsables per tal d’afavorir aquest Fira 2.0\nQuè podeu fer? Algunes idees\nTuitejeu frases molt valencianes amb el hashtag #ParaulaValenciana


Disseny Tècnic de Moda 1 - Curs Online - Qstura\nWorkshops i cursos intensisus\n“Desperta la teva màquina de cosir!”\nDisseny Tècnic de Moda 1 – Curs Online\nEn el curs Disseny Tècnic 1 aprendràs, amb exercicis pràctics i des de casa, l’imprescindible per introduir-te en el disseny tècnic de moda: dibuix pla amb Adobe Illustrator i fitxes tècniques.\nPots començar el curs quan vulguis.\nquantitat de Disseny Tècnic de Moda 1 - Curs Online\nEl curs de Disseny Tècnic 1, d’alt contingut pràctic, proporciona l’alumne els coneixements bàsics de dibuix pla a mà i per ordinador amb el programari de dibuix vectorial 2D Adobe Illustrator. L’alumne trobarà en aquest programa una eina indispensable per a l’elaboració de dibuixos en pla detallats de les peces a produir i les fitxes tècniques.\nLa fitxa tècnica és un element essencial per a la bona comunicació entre els diferents departaments que conformen la xarxa de treball de la indústria tèxtil i fa que la línia de producció sigui el més efectiva possible. S’estudiaran els diferents tipus de fitxes tècniques i les seves característiques i requisits (fitxes de disseny, de mesures, d’especificacions, cartes de teixits i fornitures, etc.), així com la implementació de les mateixes. En aquest curs també es dedicarà un espai a l’anàlisi de peces i vocabulari, aprenent la seva composició i propietats.\nPer a aquest curs és imprescindible disposar d’un ordinador amb el programari Adobe Illustrator instal·lat.\nUn cop l’alumne s’hagi inscrit, tindrà accés al nostre curs de Disseny Tècnic 1 a través de la plataforma Google Classroom. A dins, trobarà els continguts corresponents que s’actualitzaran setmanalment. Durant el curs es proposen diferents exercicis recolzats per tutories personalitzades per a un seguiment adequat de les eines.\nAquest curs s’inicia el 2 de novembre i finalitza el 15 de març.\nDibuix pla 1 – Anàlisi de peces\nDibuix pla 2 – Volums\nDibuix pla 3 – Elements\nIllustrator 1 – Introducció\nIllustrator 2 – Eines dibuix\nIllustrator 3 – Modificació / Capes\nIllustrator 4 – Treball amb maniquí\nIllustrator 5 – Propietats\nIllustrator 6 – Pinzells\nIllustrator 7 – Fitxes\nConfecció 1 – Curs Online\nSi el teu objectiu és convertir-te en un professional del món tèxtil i de la moda, aquest curs de...\nPatronatge Manual 1 – Curs Online\nSi el teu objectiu és convertir-te en un professional del món tèxtil i de la moda a través de...\nWorkshop d’overlock Online\nDisseny de Moda 1 – Curs Online\nSi el teu objectiu és convertir-te en un expert dissenyador de moda desenvolupant les teves pròpies idees i explorant...\nHorari d’atenció al públic: dilluns i dimecres de 10:00h a 13:00h i de 17:00h a 20:00h o bé cita previa.\nParc Científic i Tecnològic UdG - Edifici Narcís Monturiol. Emili Grahit, 91 - 17003 Girona\n972 003 166\n661 719 814\nCopyright Qstura 2018. All rights reserved.\nWeb i disseny creat per: mixgrafic.com


inici / notícies / Milers de persones es manifesten a Tarragona contra la sentència del Tribunal Suprem\nPublicat dilluns 14 de Octubre de 2019 22:25\nMilers de persones, unes 6.000 segons la Guàrdia Urbana, s’han concentrat aquest dilluns al vespre a la plaça de la Font de Tarragona per rebutjar la sentència del Tribunal Suprem. Durant la protesta representants de l’ANC i Òmnium han rebutjat les condemnes dels dirigents de les entitats i dels polítics independentistes i han cridat a la mobilització dels ciutadans, que han respost amb el crit de “No tenim por!”. Uns pilars dels Xiquets, de la Jove i dels Pataquers de la URV han tancat la concentració mentre es cantava els Segadors. La concentració s’ha transformat en una manifestació que ha recorregut la Rambla Vella i l’avinguda d’Estanislau Figueras fins a la plaça Imperial Tarraco.\nDavant de la subdelegació del govern espanyol els manifestants han fet sentir el seu malestar per la sentència. En aquest punt s’han cremat cartrons amb imatges del rei Felip VI, del rei emèrit Joan Carles, del coronel de la Guàrdia Civil Diego Pérez de los Cobos i del Tribunal Suprem i del magistrat Manuel Marchena. “Aquest edifici serà una biblioteca!”, han cantat els concentrats.


El Sistema Nacional de Salut finança des d’aquest dilluns els cribratges de càncer de coll uterí - À Punt\nEl Sistema Nacional de Salut finança des d’aquest dilluns els cribratges de càncer de coll uterí\n81 nous serveis s’inclouen en la cartera pública, entre les quals hi ha pròtesis de mama i de restauració facial, i cadires de rodes.\n01 de juliol 2019 - 23:21\nEl Sistema Nacional de Salut finança des d’aquest dilluns el cribratge de càncer de coll uterí. Es farà a través d’un programa poblacional dirigit a dones d’entre 25 i 65, en funció del risc de patir el virus del papil·loma humà. Fins ara, aquesta prova es feia de manera esporàdica a sol·licitud de la dona mateix. A més, s’inclou la micropigmentació de l’arèola mamària i el mugró dins de les intervencions de reconstrucció mamària, que no s’oferia de manera homogènia en tot el Sistema Nacional de Salut.\nL’orde que ha entrat en vigor aquest dilluns i que amplia la cartera de serveis detalla i actualitza el catàleg comú de prestació ortoprotètica quant a les pròtesis diferents a les de membres. Inclou 81 tipus de productes, entre els quals es troben nous tipus de pròtesis de mama i de restauració facial (nas, pavellons auriculars, globus oculars i pròtesis de maxil·lars), i pròtesis auditives, com ara audiòfons i recanvis de components externs d’implants auditius actius. També s’incrementa l’edat de finançament dels audiòfons, des dels 16 anys actuals fins als 26 anys de forma gradual, i s’inclouen diversos tipus de cadires de rodes, fèrules o caminadors.\nNo caldrà avançar l’import\nAmb aquesta orde s’adeqüen els imports màxims de finançament a la realitat del mercat, perquè puguen finançar-se totalment els productes ortoprotètics inclosos en el catàleg sense que els usuaris hagen d’abonar quantitats addicionals com ocorria en moltes ocasions fins ara. A més, l’ordre contempla la possibilitat que l’usuari no haja d’avançar l’import dels productes quan es tracte de persones amb escassos recursos econòmics o de productes d’import elevat. És competència de les comunitats autònomes la definició del procediment d’obtenció de la prestació ortoprotètica.\nLes comunitats autònomes, Ceuta i Melilla i les mútues tindran ara sis mesos per a adaptar els seus catàlegs.


LA CUINA DEL PIRINEU ES REINVENTA – Cerdanya, 29-11-17 – Pirineus TV\nAlp i Puigcerdà han acollit aquest dilluns i dimarts les segones jornades gastronòmiques i de cuina Gastropirineus, on hi han participat una trentena de ponents i una vintena d'empreses i associacions que representen a més de 200 productors del Pirineu català i oriental i també d’Andorra. Un dels atractius d'aquestes jornades han estat les sessions de cuina en directe que han tingut lloc al Palau de Congressos d'Alp. Sergi Roca (Restaurant Equilibri de Navata); Joel Castanyé (Restaurant La Boscana de Bellvís), Jean Luc Planes (Restaurant Planes de Sallagosa), Josep Mª Troquet (Restaurant Borda Raubert de La Massana), Núria Bonet, (Restaurant Ca la Núria de Bellver de Cerdanya) o Nandu Jubany (Restaurant Can Jubany de Calldetenes) han estat alguns dels professionals que hi han participat, oferint consells sobre com cuinar els productes de proximitat, com ara el conill, el poltre, el xai o els bolets.\nTambé hi han hagut presentacions, degustacions i una fira-exposició de productes al pavelló esportiu d'Alp. Al migdia, els restaurants del col·lectiu Cuina Pirinenca de la Cerdanya han ofert diferents plats als assistents.


Gran Tour 6 Destins | Bird Watching Experiences | Birding Tours Europe\nProposem una ruta de 14 dies on visitarem 6 àrees d’alt interès ornitològic entre d’altres. Amb aquest tour es garantirà veure un alt nombre d’espècies d’hàbitats i ambients ben diferenciats\nComençarem el tour amb una estada de 3 dies al Delta de l’Ebre, la 2a zona humida més important de la Península Ibèrica. El primer dia el dedicarem a visitar la meitat nord del Delta (sector nord del Riu Ebre). La ruta començarà visitant llacunes i platges, on podrem veure el martinet menut (Ixobrychus minutus), el tètol cuanegre (Limosa limosa), el becut (Numenius arquata) i la gavina corsa (Larus audouinii) i també la perdiu de mar (Glareola pratincola). Posteriorment anirem a la Punta del Fangar, una llarguíssima platja de sorra on hi són abundants el corriol camanegre (Charadrius alexandrinus) i diverses espècies de xatrac (Sterna sp.). A la tarda ens aturarem a dues importants llacunes de la meitat nord del Delta de l’Ebre on es podrà veure el becplaner (Platalea leucorodia) i el capó reial (Plegadis falcinellus).\nEl segon dia ens desplaçarem a la meitat sud del Delta (sector sud del Riu Ebre). Aquesta segona jornada la dedicarem a visitar, en primer lloc, la desembocadura del Riu Ebre i les llacunes dels voltants. Després es farà una visita a zones de vegetació baixa i erms on s’hi poden veure ocells rars com el territ rogenc (Tryngites subruficollis) i el corriol pit-roig (Charadrius morinellus) durant les migracions, així com la comuna fredeluga (Vanellus vanellus) per acabar fent una visita a una petita llacuna en la qual la observació d’aus és molt còmode degut a la proximitat entre l’aguiat i els ocells. En aquesta llacuna és molt fàcil veure-hi de prop la polla blava (Porphyrio porphyrio), àmpliament present a tot el Parc Natural.\nA l’est del Delta de l’Ebre hi ha el Massís dels Ports de Beseit, un important sistema muntanyós mediterrani on dominen els paisatges rupícoles i matollars mediterranis. A les penyes de roques hi podrem veure la merla roquera (Monticola saxatilis) i la merla blava (Monticola solitarius). El rapinyaire més destacable de la zona és l’àguila cuabarrada (Hieraaetus fasciatus) i l’àguila daurada ( Aquila chrysaetos).\nDe camí als Monegros (Aragó), es farà una parada a la Plana de Lleida. Al matí farem una aturada a les planes agrícoles, l’únic lloc on cria l’esparver d’espatlles negres (Elanus caeruleus) a tota Catalunya. A la tarda visitarem el Pantà d’Utxesa (Riu Segre) per veure algunes aus aquàtiques. L’objectiu principal de la visita al pantà és veure la mallerenga de bigotis (Panurus biarmicus) i el teixidor (Remiz pendulinus), actualment el millor lloc per a observar-los de tota Catalunya.\n5. OSONA (2 dies)\nEl primer dia es farà una sortida per la Plana de Vic i el Riu Ter. A la Plana de Vic recorrerem zones de conreu i zones de boscos del mosaic agroforestal d’aquesta important plana agrícola de Catalunya. En aquesta àrea podrem observar la cogullada vulgar (Galerida cristata), la mallerenga emplomallada (Lophophanes cristatus), l’abellarol (Merops apiaster), el mussol comú (Athene noctua), l’àguila marcenca (Circaetus gallicus) i l’aufrany (Neophron percnopterus). Posteriorment es visitarà el Riu Ter, on podrem gaudir d’una important colònia de cria d’ardeids en la qual s’hi reprodueixen el bernat pescaire (Ardea cinerea), el martinet blanc (Egretta garzetta), el martinet de nit (Nycticorax nycticorax), l’esplugabous (Bubulcus ibis) i a on també hi és freqüent l’agró blanc (Egretta alba). Pels voltants s’hi observa el blauet (Alcedo atthis), la xivita (Tringa ochropus) i la cuereta torrentera (Motacilla cinerea).\nEl segon dia ens desplaçarem a la zona de les cingleres del Collsacabra. Es tracta d’una de les zones rupícoles més importants de la meitat nord de Catalunya. En aquest sector s’hi pot veure el falcó pelegrí (Falco peregrinus), el voltor (Gyps fulvus), la gralla de bec vermell (Pyrrhocorax pyrrhocorax), el sit negre (Emberiza cia) i a l’hivern, amb una mica de sort, es pot veure l’escàs pelaroques (Tichodroma muraria).\n6. PIRINEUS (2 dies)\nEs farà una ruta de 2 dies pel Pirineu Oriental de Catalunya. El primer dia es farà una excursió a zones alpines per poder observar el trencalòs (Gypaetus barbatus), la perdiu blanca (Lagopus muta), el cercavores (Prunella collaris) i la gralla de bec groc (Pyrrhocorax graculus). A la tarda es visitaran boscos subalpins de pi negre, on hi trobarem el picot negre (Dryocopus martius), la mallerenga emplomallada (Lophophanes cristatus) i la llucareta (Serinus citrinella).\nEl segon dia es visitarà una serralada prepirinenca, on predomina la barreja de boscos de pi roig, faig i les pastures. En aquest ambient podrem veure la merla roquera (Monticola saxatilis), el còlit gris (Oenanthe oenanthe), la verderola (Emberiza citrinella) i l’escorxador (Lanius collurio).\n7. CAP DE CREUS (1 dia)\nDesprés de visitar el Pirineu ens desplaçarem a la península del Cap de Creus, on la serralada Pirinenca arriba al Mar Mediterrani. Al matí farem una excursió per l’interior de la península, observant ocells de matollar i de zones rocoses com la cogullada fosca (Galerida teklae), el tallarol trencamates (Sylvia conspicillata), l’hortolà (Emberiza hortulana), la merla blava (Monticola solitarius) i amb una mica de sort la merla roquera (Monticola saxatilis). A la tarda es visitaran els pobles de la costa per observar el falciot pàl•lid (Apus pallidus), l’oreneta cuarogenca (Cecropis daurica) i algun ocell marí com la baldriga balear (Puffinus mauretanicus) i la baldriga cendrosa (Calonectris diomedea). A darrera hora es pujarà a un lloc am vistes panoràmiques des d’on és fàcil observar l’àguila cuabarrada (Hieraaetus fasciatus) i el tallarol emmascarat (Sylvia hortensis).\n8. AIGUAMOLLS DE L’EMPORDÀ (2 dies)\nEl primer dia es visitaran les diferents llacunes i zones d’aiguamoll del Parc Natural, on veurem la cigonya blanca (Ciconia ciconia), el martinet ros (Ardeola ralloides), el martinet menut (Ixobrychus minutus), el teixidor (Remiz pendulinus), el camesllargues (Himantopus himantopus) i en època de pas es poden veure limícoles escassos com el territ pectoral (Calidris melanotos) o el territ de Temminck (Calidris temminckii).\nEl segon dia es farà un recorregut per les zones agrícoles i les típiques closes de la zona amb l’objectiu de veure el gaig blau (Coracias garrulus), el xoriguer petit (Falco naumanii), l’esparver cendrós (Circus pygargus), el picot garser petit (Dendrocopos minor), la fredeluga (Vanellus vanellus) i el mosquiter pàl•lid (Phylloscopus bonelli).\nDuració: 14 dies de tour / 15 nits\nPreu: desde 2.082€/ persona. Grup de 6 persones.\nInclou: Allotjament en habitació doble, en règim de mitja pensió (esmorzar + sopar)- 15 nits – en els nostres hotels seleccionats , guia ornitològic / natura, llibre llista d’aus, transport amb vehicle amb aire acondicionat, fuel, peatges i IVA.\nEl preu no inclou: Recollida i tornada a l’aeroport (consultar suplement), dinars.\nPrimavera: És una de les millors èpoques de l’any per visitar la comarca. Amb el bon temps, arriben els ocells procedents…\nPrimavera: Un cop passat l’hivern, comencen a arribar les aus estèpiques migratòries provinents de l’Àfrica que pugen a criar als…


Metges de Catalunya adverteix a Salut que el conflicte en l’atenció primària no es resol amb l’ajornament de l’ampliació dels horaris dels CAP | Metges de Catalunya\nMetges de Catalunya adverteix a Salut que el conflicte en l’atenció primària no es resol amb l’ajornament de l’ampliació dels horaris dels CAP\nMetges de Catalunya adverteix al Departament de Salut que el conflicte en l’atenció primària no es resol amb la decisió d’ajornar l’ampliació dels horaris dels centres assistencials. El sindicat considera que la moratòria sine die de la implantació d’aquesta mesura només suposa “no tirar gasolina a un foc que ja és encès” i que ara és el moment d’acabar amb la sobresaturació dels Centres d’Atenció Primària (CAP).\nEn aquest sentit, MC es referma en la seva posició i demana a la consellera de Salut, Marina Geli, que compleixi els acords que estableixen un contingent màxim de 1.500 pacients per metge de família i 1.000 per pediatre, així com un límit de 25 consultes diàries. A més, el sindicat subratlla la necessitat que el metge pugui dedicar dos terços de la jornada laboral a l’assistència directa i l’altre terç a formació continuada, recerca i docència.\nPer a l’organització sindical, l’aplicació dels nous horaris dels CAP, impulsada pel gerent de l’Institut Català de la Salut (ICS), Francesc José María i frenada per la titular de Salut, Marina Geli (fotografies), implicaria una càrrega de treball addicional difícilment assumible amb les condicions actuals i, alhora, suposaria un entrebanc més per conciliar la vida familiar amb la laboral.\nD’altra banda, Metges de Catalunya censura l’actuació de la gerència de l’ICS que ha cessat el director de l’Equip d’Atenció Primària (EAP) Raval Sud de Barcelona, Jaume Morató, per expressar per escrit la seva opinió sobre els problemes laborals i assistencials que implicaria l’ampliació de l’horari dels CAP i reclama la seva restitució immediata.


Els infants tenen el seu propi programa d'actes — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Els infants tenen el seu propi programa d'actes\nXocolatada RàdioSeu 2007\nLa Festa Major 2008 de la Seu d'Urgell també inclou un seguit d'activitats lúdiques per als més petits com són tallers, conta-contes, ludoteca gegant, espectacles de música i disco-mòbil.\nConcretament, diumenge a les sis de la tarda, a la carpa situada a l'avinguda Pau Claris, hi ha organitzat un espectacle infantil amb cançons d'animació a càrrec de la Cia. La Troca i, a més a més, RàdioSeu oferirà a tots els nens i les nenes una xocolatada.\nDilluns, 1 de setembre, de dos quarts d'onze del matí a dos quarts de tres de la tarda, els infants de la Seu podran gaudir d'una ludoteca gegant on podran participar de tallers i jocs, acompanyats per monitors. Aquesta ludoteca gegant es trobarà instal·lada a l'avinguda Pau Claris. També al mateix dia cal destacar com novetat d'enguany, els més petits podran ballar amb una disco-mòbil, també instal·lada a la carpa de l'avinguda Pau Claris, a partir de les sis de la tarda.\nLes activitats infantils seguiran dimarts, 2 de setembre, últim dia de la Festa Major, amb la celebració de la festa de l'escuma, a les 12 del migdia a la plaça dels Oms. I a les cinc de la tarda, la canalla podrà gaudir d'un conta-contes a càrrec de la Cia. Anna Roca que compta amb una actriu urgellenca, Andrea Zallas.\nA tot això, cal sumar-hi la fira d'atraccions, enguany ubicada a l'espai de l'aparcament del Dr. Peiró, i que durant tota la tarda i nit d'avui divendres, tots els viatges a les firetes, tant per a infants com per adults, costaran només un 1 euro.


Progressió per crestes i arestes Curs Promocional FEEC, IV Regió - CET Tarragona\nProgressió per crestes i arestes Curs Promocional FEEC, IV Regió\nCurs Progressió per Crestes i Arestes / Curs Promocional FEEC, IV Regió\nMONOGRÀFIC PROGRESSIÓ PER CRETES I ARESTES, JA ESTÀ COMPLET ¡¡¡, MOLTES GRÀCIES A TOTES I TOTS\nNivell previ recomenat: Nivell 1 Escalada o Alpinisme\nEs tracta de progressar pel fil d’una muntanya o unió d’elles ja sigui caminant, grimpant o bé utilitzant tècniques d’alpinisme. No es tracta, de caminar per una cresta. Aquesta activitat requereix: coneixements d’alta muntanya i tècniques d’alpinisme i escalada, tenir una bona condició física-psíquica i no patir vertigen.\nGaudirà l’hora de fer aquesta activitat.\nPer la 1 a sortida pràctica: equip d’escalada (peus de gat, casc, arnés, davallador-assegurador,4 mosquetons de seguretat, 2m de cordino de 7mm de diàmetre, un parell de cintes de baga plana de 1’5/2 m aprox.).\nPer la 2 a sortida pràctica: equip d’alta muntanya i escalada (botes Trekking i equip per Alta Muntanya, casc, arnés, davallador- assegurador, 4 mosquetons de seguretat, 2m de cordino de 7mm de diàmetre, un parell de cintes de baga plana de 1’5/2m aprox.).\nCaldrà tenir la llicència federativa de la FEEC de l’any 2021, tipus C o superior, o tramitar la llicència temporal pels dies del curs (5€ per dia, aprox.).\nEdat mínima 16 anys. Els menors de 18 any s’hauran de presentar permís patern amb fotocòpia del DNI del tutor/a.\nEl participant assumeix doncs els possibles riscos que això comporta i es compromet a seguir les instruccions que en cada moments el i don i per part del professorat.\nUn instructor per cada sis alumnes. 1:6 màxim 12 i han de ser grups de 6 persones per cada tècnic-monitor.\nDissabte, 22 Presentació, sessió teòrica, Sortida pràctica: Lloc a determinar.\nJoan Olivé, El nostre Director: De l’any 67, Barcelonauta (dit d’aquells que neixen per error a Barcelona i se n’escapen quan tenen us de raó). Muntanyenc per haver-ho mamat i escalador per genètica, descobreix les Muntanyes de Prades el 83’ i el Priorat, Siurana i el Montsant, l’any 85′ de les qual s’enamora i s’hi trasllada el 88, primer al refugi dels Cogullons, a Montblanc, actualment resideix a Valls, tot i que sempre a mantingut una estreta relació amb la comarca.\nPeríode d’inscripcions: Fins el 27 d’abril 2021 a la seu de l’entitat.\nTambé us podeu inscriure personalment a la secretaria de l’entitat on caldrà fer el pagament amb efectiu.\nCategoria: Cursos, Sortides\nData fi: 23/05/2021


La bondat s'imposarà - Colección Gelonch-Viladegut\nColección Gelonch-Viladegut Blogbondad, Cultura, islam, TombuctúLa bondat s’imposarà\nEtiquetas: bondad, Cultura, islam, Tombuctú\nCol·lecció Gelonch Viladegut26 Feb, 2016 a las 2:19 pm\nAgraïts. Ens cal rebre notícies positives en temps de desconcert, i/o, desànim. Continuarem buscant-ne i comentant-les. Gràcies per la seva fidelitat.\nFrancesc Mestre25 Feb, 2016 a las 12:21 pm\nMoltes gràcies. Ens cal poder rebre notícies que ens reforcin l'optimisme i, encara més en aquests moments.


Sismòlegs adverteixen que Turquia pot patir un altre terratrèmol devastador\n16 maig 2021 23:21\nLes víctimes del sisme augmenten mentre creixen les protestes als carrers\nAgències | 22 agost 1999\nMilitars israelians salvaren ahir una nina de 10 anys que havia passat 100 hores sota les runes d'un immoble.\nExperts nord-americans en sismologia advertiren ahir que Turquia podria patir un altre terratrèmol tan devastador com el que ara ha causat més de 12.000 morts, a causa del caràcter progressiu de la falla d'Anatòlia.\nAquesta falla, que és la responsable del sisme que dimarts passat va sacsejar el nord-oest d'aquest país, amb una magnitud de 7'4 graus en l'escala Richter, poseeix un llarg historial de sismes destructius en el qual cada terratrèmol important s'ha vist superat per un altre de major.\nLa falla del nord d'Anatòlia «té un caràcter regular progressiu», va dir Ross Stein, que és un especialista en sismologia d'Àsia Menor que pertany al Centre d'Observació Geològica nord-americà.\nSegons les dades que existeixen sobre terratrèmols en el món, Turquia patí un gran terratrèmol el 1939, en el qual moriren 32.000 persones i altre el 1983 amb 1.400 morts, però el seu historial sismològic conegut ja va registrar un gran terratrèmol el 1268, amb més de 60.000 morts a Cilícia, Anatòlia.\nStein i altres especialistes han manifestat que a més la possibilitat d'un nou i gran terratrèmol, la situació és greu a Turquia perquè el proper sisme podria produir-se més l'oest i Istanbul és una ciutat que té 12 milions d'habitants.\nMentrestant, Turquia continuava ahir comptant les víctimes, que a cada hora que passa són més. Ja són més de 12.000 els morts, mentre els treballs de rescat prosseguien enmig d'una onada de crítiques a causa de la falta d'organització dels serveis de socors.


Millores en els drets dels presos - El Periòdic d'Andorra\nMillores en els drets dels presos\nE l comitè europeu per a la prevenció de la tortura i de les penes o tractes inhumans o degradants del Consell d’Europa ha entregat les conclusions de la seva visita al país el passat mes de gener. Tal com va explicar ahir el ministre Xavier Espot, el comitè ha valorat positivament els avenços que s’han fet en aquests últims quatre anys però també ha fet més recomanacions. Entre aquestes, destaca la petició perquè s’ampliïn les hores de visites psiquiàtriques i psicològiques al centre penitenciari, així com que també s’ampliï l’horari del vis-a-vis i les visites familiars.\nMalgrat aquestes noves recomanacions, la valoració del centre penitenciari és positiva, en paraules d’Espot, les condicions són de «les millors d’Europa» amb una «millora significativa» respecte a fa quatre anys. A més, tant Espot com el director del centre penitenciari, Francesc Tarroch, van remarcar que les recomanacions que el comitè ha posat en relleu són de fàcil solució.\nÉs cert que la institució ha patit una millora important en els darrers anys, especialment per l’aposta del ministre per la reinserció a través de convenis amb centres educatius i també a tracés d’empreses per donar una sortida laboral als interns. L’estrena del vis-a-vis també ha estat, sense dubte, un gran avenç pels drets dels presos. Cal valorar positivament tots aquests avenços, malgrat que també cal tenir clar que encara queda feina per fer amb, per exemple, els convenis amb els països veïns. Amb el recent cas d’un pres que va sortir de la presó amb un permís mèdic per anar a tractar-se a Espanya i no va tornar, ha quedat palès la necessitat d’aquests convenis per posicionar-se com un centre penitenciari seriós i amb totes les garanties. Una altra de les demandes recurrents a les quals el ministeri ha de fer front és a la incorporació de nous agents.


Abans de veure Hannah Arendt | L'Accent - Informació i comunicació popular dels Països Catalans\nAbans d’anar al cine convé reflexionar. Abans de fer films o escriure al respecte també. Pensar és saludable abans, durant, i després de cada projecció. Més quan parlem d’un film biogràfic dedicat a una pensadora. Hannah Arendt (2012) és segons Margarethe von Trotta “un film sobre una dona que pensa”. En aquesta ressenya no podem exposar les idees de la pensadora. Concentrem-nos en el pensament d’on sorgeix el film.\nL’argument es centra en quatre anys en què les vides de Arendt i Adolph Eichmann es creuen: des que ell és capturat pels serveis secrets d’Israel, fins que ella publica el llibre Eichmann a Jerusalem –Un informe sobre la banalitat del mal. L’activitat acadèmica d’investigadora i professora apassionada, la duresa de l’exili, la vida a Nova York, amb el marit Heinrich Blücher i amics com l’autora Mary McCarthy o el filòsof Hans Jonas, i l’afer amorós amb Martin Heidegger, completen el retaule.\nA banda d’investigar les aportacions, es pretén revelar el caràcter i personalitat del personatge, mostrar-la com a dona, amant, i amiga. Recerca de material escrit i audiovisual, llibres i cartes, entrevistes a gent afí a la vida i obra, per definir què dir-ne i quin període de la vida tractar. El guió es desenvolupa durant gairebé deu anys per intercanvis amb Pam Katz via correu electrònic, telèfon, i presencials. El visionat d’una conversa amb Günter Graus fixa el perfil psicològic a plasmar.\nNarrativament es busca confrontar dos personatges radicalment diferents. Xoc explosiu històric i emocional entre la pensadora intransigent i heterodoxa, i el buròcrata submís i diligent. La teoria política i el pensament independent oposats al funcionari submís que tria ser un subordinat entusiasta. On ella defensa que “ningú té el dret d’obeir”, o de desobeir les pròpies idees i creences, ell fa valer el deure de romandre fidel al jurament d’obediència envers els superiors, tot renunciant a la capacitat de pensar per un mateix.\nLa cara fosca correspon a Eichmann: “Una barreja fatal entre obediència i incapacitat de pensar per sí mateix l’ha dut a transportar milions de persones a les càmeres de gas”. Formalment, es considera que la veritable “banalitat del mal” només pot sorgir del personatge real. La solució: emprar metratge d’arxiu per mostrar-ne el caràcter no-pensant, mediocre. Una única escena a l’audiència on apareix un actor d’esquenes. La resta del judici és retransmès a la sala de premsa, on l’addicció al tabac justifica la inserció de metratge d’arxiu.\nDiversos flaix-back traslladen el relat als anys vint i cinquanta per mostrar l’apassionat afer entre Hannah i Heidegger, i el seu retrobament anys més tard. Ell és aquí presentat com el primer amant amb qui roman una connexió visceral malgrat la seva afiliació al partit Nazi, contraposat a un marit que confereix seguretat. Al final, discurs de vuit minuts per intentar captar l’atenció de l’espectador durant una estona i fer-li entendre les conclusions de l’estudi. Verificades les hipòtesis sobre el caràcter d’Eichmann, constatats els ferotges i injustos atacs per aquestes, es genera en l’audiència el desig d’escoltar-la uns instants. El film sencer parteix d’aquest moviment gradual vers una seqüència que ve a ser el clímax emocional i intel·lectual de l’obra.\nPosada en escena d’una dona i el seu treball per un equip de dones: actriu, directora, co-guionista, productora, fotografia, editora. “Observació d’una dona que es dedica bàsicament a pensar”. Abans de veure Hannah Arendt recomanem escoltar la veritable Arendt, la paraula que vehicula el seu pensament, la veu que millor la pot retratar.\nEtiquetes: cinema Categoria: Ressenyes Visualitzacions: 1921


Montcada s'incorpora a la xarxa de seguiment de les poblacions de papallones CBMS | Sostenible\nAquest projecte, que es va iniciar l'any 1994 amb el suport de la Generalitat de Catalunya, manté la filosofia i metodologia del conegut BMS britànic d'on va prendre el nom: conèixer amb precisió els canvis d'abundància de les papallones a partir de la repetició setmanal de censos visuals al llarg de transsectes fixos, per tal de relacionar-los posteriorment amb diferents factors ambientals.\nLa utilització de les papallones en aquests projectes respon al seu contrastat caràcter bioindicador, a la seva popularitat i carisma, i al fet d'haver experimentat, en temps recents, regressions generalitzades arreu d'Europa.\nSegons les primeres investigacions, les papallones són habituals a la zona del riu Besòs al seu pas per Montcada i Reixac des del mes de març fins el setembre i es preveu que les dades recollides ajudin a interpretar els indicadors del canvi climàtic i si el Besòs és un connector ecològic entre les serres i un espai de refugi de les papallones migradores. Altrament, s'estudia la funció dels torrents que desemboquen al riu, com a sistemes que afavoreixin la conncetivitat ecològica riu-muntanya.\nLa incorporació de Montcada i Reixac a la xarxa catalana del BMS permetrà ampliar els estudis en relació a les papallones i publicar-los al web www.catalanbms.org a actualment ja es poden consultar les dades recollides durant el 2015 a 146 itineraris. A més a més, hi ha un recull de fitxes que inclouen fotografies i estadístiques de cada una de les espècies catalogades segons siguin les més abundants, les més escasses, les més freqüents, les més rares, les poblacions en augment i les que es troben en regressió.